આ પહેલા, ૫ ઑકટોબરના રોજ મોદીએ વિડીયો કોન્ફરન્સ દ્વારા હરિદ્વાર ખાતે નિર્માણ પામેલા ઉમિયાધામ આશ્રમ પ્રસંગે સંબોધન કર્યું હતું. 

ભારતીય જનતા પક્ષ (ભાજપ) આ મુલાકાતને માત્ર ધાર્મિક ગણે છે, પણ ગુજરાતની વર્તમાન પરિસ્થિતિ જોતા, રાજકીય વિશ્લેષકો એને જરા જુદી રીતે જૂએ છે. 

તમને આ વાંચવું પણ ગમશે :

રાજકીય વિશ્લેષકો કહે છે, ભાજપની કરોડરજ્જુ સમાન પાટીદાર વર્ગ આ વખતે ભાજપની નારાજ છે તેવા સમયે, પાટીદારોના આસ્થા સ્થાનોના માધ્મમથી પણ તેમના સુંધી પહોંચવાનો એક પ્રયાસ થઇ રહ્યો છે. 

પાટીદારો સુધી પહોંચવાનું અસરકારક માધ્યમ

BAPSના તત્કાલીન વડા પ્રમુખ સ્વામી સાથે ગાંધીનગરના અક્ષરધામ મંદિરમાં યોજાયેલા એક કાર્યક્રમમાં નરેન્દ્ર મોદી, એ સમયે મોદી ગુજરાતના મુખ્યમંત્રી હતા

રાજકીય વિશ્લેષક અને વરીષ્ઠ પત્રકાર રાજીવ શાહે બીબીસી ગુજરાતીને જણાવ્યુ “આ વિધાનસભાની ચૂંટણીમાં પટેલો ભારતીય જનતા પાર્ટીથી દૂર જતા દેખાઈ રહ્યાં છે. 

આ પરિસ્થિતિમાં, નરેન્દ્ર મોદી અને તેમની પાર્ટી નારાજ પાટીદાર વર્ગને પાછો લાવવા વિવિધ પ્રયાસો કરે એ સ્વાભાવિક છે.  

એક પ્રયાસ એ પણ છે કે પાટીદારો જે ધાર્મિક સંસ્થા અથવા સંપ્રદાયમાં આસ્થા રાખતા હોય, તે મારફતે તેમને ભાજપ તરફ પાછા લાવવાનો પ્રયાસ થઈ રહ્યો છે.  

નરેન્દ્ર મોદી અક્ષરધામ મંદિરના ૨૫ વર્ષ નિમીત્તે ગુજરાત આવે છે, એમાં દેખીતી રીતે કોઈ રાજકીય હેતુ ન જણાય. આમ છતાં, એ ઘણું મહત્વનું છે. કેમ કે, ગુજરાતમા રાજકીય સમીકરણો બદલાઇ રહ્યા છે. 

એક તરફ પાટીદાર અનામત આંદોલનના નેતા હાર્દિક પટેલની સભાઓમાં સ્વયંભૂ લોકો ઉમટી પડે છે. બીજી તરફ ભાજપની સભાઓમાં માણસોની ઓછી થતી જતી સંખ્યા સૂચક બની રહે છે. 

આવા સમયે, ભાજપ માટે એની વફાદાર વોટબેંકના (પટેલોનાં) આસ્થાના કેન્દ્રો તેમના સુંધી પહોંચવાના અસરકારક માધ્યમો બને છે.”

હાર્દિકની રેલીના આયોજન પાછળ કોણ હતું?

તેમણે વધુમાં કહ્યું, “પાટીદાર અનામત આંદોલન સમિતિના નેતા હાર્દિક પટેલે જ્યારે ૨૫ ઓગષ્ટ ૨૦૧૫ના રોજ અમદાવાદમાં જે શક્તિ પ્રદર્શન કર્યું હતું, તે આખા કાર્યક્રમના આયોજન અને મેનેજમેન્ટમાં પડદા પાછળ સ્વામિનારાયણ સંપ્રદાય સાથે જોડાયેલાં લોકોએ મહત્વની ભૂમિકા ભજવી હતી એમ જાણવા મળે છે.”

તેમણે ઉમેર્યું, “પાટીદારોનો એક મોટો વર્ગ BAPS સાથે જોડાયેલો છે. બીજું કોંગ્રેસના નેતા રાહુલ ગાંધી પણ ગુજરાત પ્રવાસ દરમિયાન હિંદુ મંદિરોમાં જાય છે. બંને પક્ષો માટે આ એક રાજકીય નિતીનો ભાગ છે.”

પાટીદારો હિંદુ... \n\nમને ઉપરના લેખ માટે સારું શીર્ષક આપો.
ભાજપ BAPSનાં માધ્યમથી પાટીદારોની ભક્તિ કરવા ઇચ્છે છે?